《传言玉女 咏残梅》
清代·纪映淮

疏梅枝上，昨夜又经春雪。依依窗外，恰对人寥寂。

冷淡孤芳，一种幽情殊绝。休吹长笛，好留馀馝。

瘦影横斜，正冰蟾好时节。乱点苍苔，无奈东风劣。

梦断高楼，有恨无言可说。早听帘际，莺调新舌。

作者简介：纪映淮（1617～1691？）明末清初女诗人。字冒绿，小字阿男，江南上元（今江苏南京）人，纪映钟之妹，莒州杜李室，其夫抗清被戮，映淮守寡以终，著有《真冷堂词》。